
	Ribiška zveza Slovenije
	telefon:
	01 256 12 94

	
	Tržaška cesta 134
	telefaks:
	01 256 12 95

	
	1000    Ljubljana
	e- naslov:
	tajnistvo.rzs@ribiska-zveza.si


Z A P I S N I K
7. seje upravnega odbora Ribiške zveze Slovenije
Seja je potekala 20. junija 2018 ob 16.00 uri v prostorih ZZRS, Sp. Gameljne 61a, 1211 Ljubljana Šmartno.

	
Prisotni:
	

	- člani UO RZS:
	predsednik dr. Miroslav ŽABERL, člani:, Igor KLOBOVES, Zoran MARKO, Peter SOLAR, in Branko ZELIČ


	-  nadzorni odbor:
	/

	-  strokovna služba RZS:
	mag. Igor MILIČIĆ, 

	-  vabljeni: 
	/

	Opravičili odsotnost:
	

	-  člani UO RZS:
	Bojan JAVORNIK, Marko LIPOVŽ, Branko NOVAK

	
	


Sejo je vodil predsednik Miroslav Žaberl. Od desetih je bilo prisotnih 8 članov UO; seja je bila sklepčna. 

Predlagan je bil sledeč dopolnjen  dnevni red:
1. Pregled zapisnika 6. seje UO RZS s poročilom o realizaciji sklepov.
2. Pregled zapisnikov sej komisij
2.1. zapisnik 3. seje KPV z 22. 5. 
2.2. zapisniki 10. in 11. (koresp.) sej KPR z 11. in 18. 5. 
3. Skupščina RZS 2018 – dopis RD Novo mesto in odgovor RZS.
4. Problematika izvajanja ribiških tekmovanj; pregled zapisa sestanka RZS - Zavod za ribištvo in pripombe RZS.
5. Razno:
· praznovanje Dneva slovenskih ribičev 16. 6. 2018 – informacija,
· sestanek ARSO in okoljskih NVO-jev – informacija,
· konferenca o prostem dostopu v naravo – informacija.
	
Dnevni red je bil sprejet soglasno. 

AD 1
Pregled zapisnika 6. seje UO RZS s poročilom o realizaciji sklepov.

Zapisnik so člani upravnega odbora dobili v pisni obliki. Vsi sklepi so bili realizirani. Pripomb ni bilo.
Po krajši razpravi so člani UO sprejeli

Sklep 1: prisotni člani UO RZS na zapise 6. redne seje UO nimajo pripomb in  jih potrjujejo 	 	soglasno. Potrjujejo tudi poročilo o realizaciji sklepov.

AD 2
Pregled zapisnikov sej komisij

· zapisnik 3. seje KPV z 22. 5.
Zapisnik so člani dobili v pisni obliki. Predsednik komisije poroča o razpravi s seje in o nadaljnjih aktivnostih. Ustavno sodišče je zavrnilo pobudo RZS za presojo ustavnosti o Pravilnika o klasifikaciji posebne rabe vode z obrazložitvijo, da RZS nima pravnega interesa v tem postopku. Kljub negativnemu odgovoru je pridobitev jasno naveden pravilni pravni postopek podajanja pritožbe na plačevanje vodnih povračil, ki pa bodo morale izvajati RD in ne RZS namesto njih.   

· 10. in 11. (koresp.) sej KPR z 11. in 18. 5.
Zapisnika so člani dobili v pisni obliki. Predsednik poroča o odločitvah komisije in podeljenih priznanjih.
Člani UO so sprejeli:

Sklep 2 : UO potrjuje zapisnike naslednjih delovnih teles: KPV z dat. 22. 5. ter KPR z dat 11. 5. 	in 18. 5. s pripombami  iz razprave. UO se je seznanil z vsebino dopisa vsem RD o 	Zakonu o nevladnih organizacijah in ga potrjuje.

AD 3

Skupščina RZS 2018 – dopis RD Novo mesto in odgovor RZS.

Po skupščini je bilo ugotovljeno, da je prišlo do razhajanj glede pooblastil, da so na skupščini glasovali tudi člani UO, ki po statutu ne morejo biti delegati,  ter da je bil izglasovan sklep o potrditvi 5-letnega programa, ki zahteva 2/3 večino,  ki pa na skupščini ni bila dosežena. 
Predsednik pove, da skupščina sicer ni bila nezakonita, le določeni sklepi niso bili pravilno izglasovani. 
D. Vučković pove, da so na RD Novo mesto želeli preveriti, ali so tolmačenja statuta enaka kot na RZS z načelnim stališčem, da se ugotovljene napake odpravijo. 
P. Solar navaja, da je statut jasen, ugovor RD NM na napake skupščine je formalno upravičen. Do sedaj na zadnjih skupščinah takih pripomb ni bilo, ker se teh določb ni jemalo dosledno. Glede članka v glasilu Ribič 6/2018 pa članku očita bombastičen naslov in diskreditacijo dveh posameznikov, zato postavlja vprašanje uredniškemu in upravnemu odboru, ali bomo zaradi ene napake postavljali pod vprašaj poštenost človeka, ki vodi RZS, da se s to napako povezuje pravno komisijo RZS, ki nima ničesar z delom letošnje skupščine in gremo v smer diskreditacije posameznika, zanemarimo pa preostale in postavimo pod vprašaj poštenost delovanja RZS? 
P. Solar želi opozoriti, da so bile napake storjene s strani verifikacijske komisije, ki je na podlagi poročila strokovne službe pozitivno verificirala prisotnost. Overitelj  zapisnika  zgolj overi potek skupščine in če ta ni skladna s podpisi overi točno to nepravilnost. Overitelj in verifikacijska komisija sta organa skupščine, ne upravnega odbora ali pa katere ribiške družine. 
Predsednik poudari, da so možnosti tri: UO počaka, ali se bo kdo pritožil in sodno izpodbijal sklepe, skliče se nova skupščina, o dveh sklepih, ki sta sporna, se glasuje na naslednji skupščini prihodnje leto. Izpostavil pa je, da ne želi imeti sklepov, ki bi bili lahko izpodbojni, da mora biti delovanje RZS pri projektu selitve sedeža RZS popolnoma jasna in transparentna in da mora biti UO prvi zavezan k spoštovanju načela zakonitosti. 
D. Vučković poroča, da so po pregledu pooblastil za člane skupščine še ugotovili, da je bilo ustreznih samo 12 pooblastil RD.
Predsednik nadzornega odbora D. Škerget izpostavi, da so bile storjene napake pri članih UO in NO RZS, zato predlaga, da se skupščina ponovi. D. Vučković se s predlogom strinja in navaja, da po zakonu o društvih v takih primerih odloča najvišji organ društva, ki je skupščina. Navede še, da je potrebno razčistiti, ali predsedniki ribiških družin potrebujejo pooblastilo ali ne.
Predsednik RZS predlaga, da se v dopisu ribiškim družinam napiše, da predsedniki ribiških družin ne potrebujejo pooblastil, saj so po statutu zakoniti zastopnik RD in po funkciji člani skupščine. ostali predstavniki RD pa ga potrebujejo, hkrati s pozivom, da se skupščine udeležijo v čim večjem številu. Za opozarjanje RD na prisotnost na skupščini, so zadolženi tudi člani UO RZS. Kar se članka v glasilu tiče, predsednik pove, da je korekten do večine napisanega in kritičen do dela, kjer se pisec spusti na osebni in žaljiv nivo. 
Podpredsednik I. Kloboves je bil nad člankom presenečen, kot predsednik uredniškega odbora sicer ne podpira cenzure, vendar glasilo ni namenjeno osebnim obračunavanjem. A. Mezek meni, da je tak članek nedopusten ter da skupščine ne bi ponavljali. D. Škerget pove, da so bile v članku poleg priznanih formalnih napak na skupščini, zapisane tudi žaljive obdolžitve, ki pomenijo kaznivo dejanje, kar je nedopustno, zato je potrebno na članek odreagirati. D. Vučković pove, da se distancira od vseh izjav, ki so bile izrečene na upravnem odboru in se navezujejo na članek v glasilu in želi, da se to posebej zapiše v zapisnik. 


Po razpravi je upravni odbor sprejel naslednje sklepe:
Sklep 3: zaradi ugotovljenih napak, ki se nanašajo na pooblastila in pravico glasovanja ter na kvorum sprejema sklepov, UO v jesenskih mesecih 2018 skliče izredno skupščino RZS in delegatom skupščine predlaga ponovno obravnavo vseh točk dnevnega reda skupščine z dne 29.03.2018. 
Sklep 4: V dopisu za sklic izredne skupščine  se ribiške družine opozori na  pravočasno oddajo pooblastil za člane skupščine, na določila o nezdružljivosti člana skupščine in člana UO, NO ter arbitraže. Hkrati se pozove RD k čim številčnejši udeležbi zaradi kvoruma, ki je potreben za sprejem petletnega programa dela RZS.
Sklep 5: prispevki, ki vsebujejo žaljivo vsebino ter osebna razvrednotenja se v glasilu Ribič ne objavljajo. 

AD 4
Problematika izvajanja ribiških tekmovanj; pregled zapisa sestanka RZS - Zavod za ribištvo in pripombe RZS 

Predsednik se je z direktorjem Zavoda za ribištvo dogovoril za zapis sestanka na zavodu. Dogovorila sta se tudi, da bo RZS le-temu dodala pripombe. Zapisnik so člani dobili v pisni obliki, kjer so z rdečo dodane pripombe RZS. 
P. Solar je opozoril, da je potrebno dogovor o nepotrebnosti izdaje ribolovnih dovolilnic na tekmovanjih zapisati in razumeti tako, da se le to nanaša na vsa tekmovanja na vseh treh nivojih, ki se izvajajo po določilih Tekmovalnega pravilnika RZS. Po krajši razpravi so člani upravnega odbora sprejeli sklep
Sklep 6:   člani UO so se seznanili s pripombami RZS na zapis sestanka RZS-ZZRS z dne 14. 	   2. 2018. 

AD 5

Razno
· praznovanje Dneva slovenskih ribičev 16. 6. 2018 – informacija
Kot vsako leto je RZS izdala spominsko znamko in zloženko. O aktivnostih so poročale ribiške družine Novo mesto, Ljutomer, Šempeter, Majšperk, Bistrica Domžale, Ljubno, Radlje. RZS je ob tem dnevu promovirala praznik tudi v oddaji Dobro jutro. 
· sestanek ARSO in okoljskih NVO-jev – informacija
Sekretar poroča, da je bil sestanek dobra priložnost za seznanitev s problemi, s katerimi se na RZS srečujemo ter kako se z njimi soočiti. 
· konferenca o prostem dostopu v naravo – informacija
Za RZS je smiselno, da poda pripombe na kodeks obnašanja v naravi in projekt podpre. 
·  A Mezek : povedal je, da je RD Bled donirala 1000,00 eur za tekmovalce LKO in 2000,00 eur za tekmovalce LRM, zato apelira na RZS za dodatno pomoč. 
· B. Zelič: apelira, da se seje UO RZS sklicuje ob četrtkih, ker imajo člani UO druge dni v tednu delo z RD in ZRD. Sprejeto je bilo načelno soglasje, da se seje UO sklicuje ob četrtkih.



Vsi sklepi so bili sprejeti soglasno. Seja je bila končana ob 18. uri.
	
zapisala:
	
	
	

	Nuška BOŽIČNIK
	
	
	

	

	
	
	


	verificiral:
	predsednik RZS:
	
	predsednik RZS:

	mag. Igor MILIČIĆ
	dr. Miroslav ŽABERL
	
	dr. Miroslav ŽABERL





[bookmark: _GoBack]Prejmejo:
· člani UO RZS,
· ob zadolžitvah navedeni člani,
· delavci strokovne službe RZS,

Po verifikaciji na seji UO prejmejo še:
· člani nadzornega odbora RZS,
· predsedniki drugih organov RZS in predsedniki delovnih teles UO RZS,
· vabljeni gostje,
· RD, ki uporabljajo e- pošto,
· arhiv RZS.

Opombi:	Po verifikaciji na seji UO sekretar RZS objavi ta zapisnik na spletnih straneh RZS.
Zvočni zapis poteka seje je v arhivu RZS. Hranimo ga dve leti.

